புதுடில்லி, செப்.10 பெட்ரோல், டீசல் விலை உயர்வைக் கண்டித்தும், மத்திய அரசின் தவறான பொருளாதாரக் கொள்கையைக் கண்டித்தும் நாடு முழுவதும் இன்று (10.9.2018) முழு அடைப்புப் போராட்டம் நடத்தப்படும் என்று அகில இந்திய காங்கிரசு கட்சி அறிவித்திருந்தது. இதேபோல் இடதுசாரிகள் கட்சிகள் சார்பிலும் முழு அடைப்பு போராட்டம் நடத்த அழைப்பு விடுக்கப்பட்டுள்ளது. இப்போராட்டத்திற்குப் பல்வேறு எதிர்க்கட்சிகள் ஆதரவு தெரிவித்துள்ள நிலையில், திட்டமிட்டபடி இன்று (10.9.2018) முழு அடைப்புப் போராட்டம் வெற்றிகரமாக நடைபெற்று வருகிறது.